**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERĖMIMO KLAIPĖDOS MIESTO SAVIVALDYBĖS NUOSAVYBĖN“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant neatlygintinai perimti iš viešosios įstaigos Vilniaus universiteto Klaipėdos miesto savivaldybės nuosavybėn vadovėlius, žodynus ir metodines knygas (priedas), kurių bendra įsigijimo vertė 327,72 Lt ir perduoti šį turtą Klaipėdos miesto pedagogų švietimo ir kultūros centrui valdyti, naudoti ir disponuoti patikėjimo teise.

**2. Projekto rengimo priežastys ir kuo remiantis parengtas sprendimo projektas.**

Vilniaus universitetas, vykdydamas projektą „Integruoto dalyko ir užsienio kalbos mokymo plėtra ugdymo procese“, įsigijo vadovėlių, žodynų ir metodinių knygų spausdintine forma.

Nurodyto projekto tikslas skatinti įvairių švietimo institucijų partnerystę formuojant bendruomenės palankų požiūrį į kalbų mokymąsi, daugiakalbystę ir aprūpinti partnerines institucijas metodine literatūra.

Vilniaus universitetas kreipėsi į Klaipėdos miesto savivaldybę su siūlymu perduoti dalį vadovėlių, žodynų ir metodinių knygų savivaldybei, kuri galėtų šį turtą perduoti projekto partneriui Klaipėdos miesto pedagogų švietimo ir kultūros centrui valdyti patikėjimo teise.

**3. Kokių rezultatų laukiama.**

Perėmus nurodytą turtą savivaldybei nuosavybės teise, savivaldybė galėtų jį perduoti savo biudžetinei įstaigai projekto „Integruoto dalyko ir užsienio kalbos mokymo plėtra ugdymo procese“ tikslų įgyvendinimui.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Lėšų poreikio nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas turtas.

Teikiame svarstyti šį sprendimo projektą.

PRIDEDAMA. Vilniaus universiteto raštas, 2 lapai.

Turto skyriaus vedėjo pavaduotojas,

atliekantis skyriaus vedėjo funkcijas Edvardas Simokaitis